ผ่าคลอดได้เกือบ2ปีแล้วค่ะ ผ่าคลอดเสร็จก็ฝังยาคุมเลย ประจำเดือนก็ไม่มาเลย ช่วงนี้รู้สึกหน่วงๆที่ท้องแล้วรู้คลื่นไส้นิดหน่อย มีสิทธิ์ท้องได้ไหมค่ะ
สวัสดีค่ะ ยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่ เลือดออกกระปริดกระปรอยทางช่องคลอด หรือประจำเดือนมาไม่สม่ำเสมอจนถึงไม่มาดังนั้นเรื่องประจำเดือนอาจเป็นผลข้างเคียงจากยาฝังได้ค่ะ ส่วนเรื่องการตั้งครรภ์ระหว่างฝังยามีโอกาสเกิดได้น้อยมากๆ แต่ถ้าไม่สบายใจ อาจซื้อชุดตรวจการตั้งครรภ์มาตรวจเองเบื้องต้นได้ ให้ผลบวกได้ 10-14 วันหลังปฏิสนธิค่ะ